सड़कों पर नहीं दिखेंगे लावारिस पशु, नगर निगम बनाएगा गौशाला
पंचकूला | निगम शहर की सड़कों को कैटल फ्री बनाने के लिए गौशाला बनाएगा। यह गौशाला किसी एनजीओ, रजिस्टर्ड संस्था, सोसायटी के सहयोग से चलाई जाएगी। इच्छुक संस्थाओं, एनजीओ सोसायटीज से 10 मार्च तक एक्सप्रेशन ऑफ इंटरेस्ट मांगे हैं। मेयर के मुताबिक सुखदर्शनपुर गांव में 15 एकड़ एरिया में गौशाला बनेगी। इस संबंधी प्रस्ताव निगम की 16 दिसंबर, 2015 को हुई मीटिंग में पारित किया गया था। डिप्टी मेयर सुनील तलवार पार्षद सीबी गोयल ने नगर निगम की गौशाला किसी व्यक्ति या संस्था को दान में देने की मांग की थी ताकि इसका सही ढंग से संचालन हो सके। निगम कमिश्नर ने स्पष्ट किया था कि हरियाणा म्युनिसिपल कॉर्पोरेशन, 1994 की धारा 164 के तहत गौशाला को ठेके पर नहीं दिया जा सकता है। अभी श्रीमाता मनसा देवी मंदिर के पास भी पंचकूला गौशाला ट्रस्ट की ओर से गौशाला चलाई जा रही है। फिलहाल एमसी की तरफ से सड़कों पर घूम रही लावारिस गाय को पकड़ कर इस गौशाला में छोड़ा जाता है। यहां लावारिस गाय की तादाद करीब 1500 के आसपास पहुंच चुकी हैं। यहां काफी ज्यादा गाय होने के कारण कई माह से शहर में नई गौशाला के निर्माण की जरूरत महसूस हो रही थी।
hin_Deva hin_Deva